**Likumprojekta “Grozījumi “Solidaritātes nodokļa likumā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Solidaritātes nodokļa likumā” (turpmāk – Likumprojekts) ir izstrādāts, izpildot Latvijas Republikas Satversmes tiesas spriedumos nolemto, un paredz noteikt solidaritātes nodokļa likmi vienādu ar augstāko valsts sociālās apdrošināšanas obligāto iemaksu likmi, vienlaikus ieviešot solidaritātes nodokļa piemaksu (ja piemēro zemāku valsts sociālās apdrošināšanas nodokļu likmi), un noteikt solidaritātes nodokļa jaunu sadalīšanas secību, prioritāti piešķirot ar solidaritāti saistītām sadaļām.Likumprojekts stājas spēkā 2019.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Latvijas Republikas Satversmes tiesas 2017.gada 19.oktobra spriedums lietā Nr.2016-14-01 – atzīt Solidaritātes nodokļa likuma 6.pantu par neatbilstošu Latvijas Republikas Satversmes 91.panta pirmajam teikumam un spēkā neesošu no 2019.gada 1.janvāra.2. Latvijas Republikas Satversmes tiesas 2017.gada 16.novembra spriedums lietā Nr.2016-16-01 – atzīt Solidaritātes nodokļa likuma 6.pantu par neatbilstošu Latvijas Republikas Satversmes 91.panta pirmajam teikumam un spēkā neesošu no 2019.gada 1.janvāra. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Solidaritātes nodokļa objekts, taksācijas periods un solidaritātes nodokļa likme ir definēti Solidaritātes nodokļa likuma 3., 4. un 6.pantā:* 3.pants nosaka, ka solidaritātes nodokļa objekts ir ienākums, kas noteikts likumā “Par valsts sociālo apdrošināšanu” 14. un 20.2pantā un pārsniedz attiecīgajām kalendārajam gadam noteikto valsts sociālās apdrošināšanas obligāto iemaksu objekta maksimālo apmēru;
* 4.pants nosaka, ka solidaritātes nodokļa taksācijas periods ir kalendāra gads, kam saskaņā ar likumu “Par valsts sociālo apdrošināšanu” nosaka valsts sociālās apdrošināšanas obligāto iemaksu objekta maksimālo apmēru;
* 6.pants nosaka, ka solidaritātes nodokļa likme atbilst valsts sociālās apdrošināšanas obligāto iemaksu likmei, kas noteikta saskaņā ar likuma “Par valsts sociālo apdrošināšanu” 18.pantu.

Ņemot vērā solidaritātes nodokļa ciešo sasaisti ar valsts sociālās apdrošināšanas obligātajām iemaksām, solidaritātes nodokļa objektam taksācijas periodā piemēro tādu pašu valsts sociālās apdrošināšanas obligāto iemaksu likmi, kādu piemēro valsts sociālas apdrošināšanas obligāto iemaksu objektam. Valsts sociālās apdrošināšanas obligāto iemaksu likmes apmērs ir atšķirīgs, ņemot vērā kādiem valsts sociālās apdrošināšanas veidiem darba ņēmējs tiek apdrošināts. Attiecīgi arī solidaritātes nodokļa likmes apmērs ir atšķirīgs, jo taksācijas periodā piemērotā valsts sociālas apdrošināšanas obligāto iemaksu likme ir identiska ar solidaritātes nodokļa likmi. Atšķirīgu solidaritātes nodokļa likmju noteikšana ir saistīta ar to, ka solidaritātes nodoklis tiek administrēts tāpat kā valsts sociālās apdrošināšanas obligātās iemaksas, tādejādi tiek nodrošināta vienkārša solidaritātes nodokļa iekasēšana un netiek radīts papildu administratīvais slogs solidaritātes nodokļa maksātājiem.Latvijas Republikas Satversmes tiesa savā spriedumā 2017.gada 19.oktobrī lietā Nr.2016-14-01 norāda, ka solidaritātes nodokļa administrēšanas vienkāršība nevar būt vienīgais objektīvais pamatojums atšķirīgas attieksmes noteikšanai pret savstarpēji salīdzināmām solidaritātes nodokļa maksātāju grupām. Latvijas Republikas Satversmes tiesa secināja, ka visi solidaritātes nodokļa maksātāji atrodas salīdzināmos apstākļos un likumdevēja noteiktajai atšķirīgajai attieksmei (Solidaritātes nodokļa likuma 6.pants) nav leģitīma mērķa. Likumdevējam ir jāizvērtē solidaritātes nodokļa maksātājiem noteiktās likmes un jāapsver, kā nodrošināt vienlīdzības principa ievērošanu. Latvijas Republikas Satversmes tiesa spriedumā 2017.gada 16.novembrī lietā Nr.2016-16-01 atsaucas uz tiem pašiem argumentiem, kas minēti spriedumā 2017.gada 19.oktobrī lietā Nr.2016-14-01. Abos spriedumos Latvijas Republikas Satversmes tiesa nospriež atzīt Solidaritātes nodokļa likuma 6.pantu par neatbilstošu Latvijas Republikas Satversmes 91.panta pirmajam teikumam un spēkā neesošu no 2019.gada 1.janvāra.Vērtējot jaunu solidaritātes nodokļa likmes noteikšanu, jāņem vērā solidaritātes nodokļa sasaiste ar valsts sociālās apdrošināšanas obligātajām iemaksām – nodokļa objekts, nodokļa likme, taksācijas periods, nodokļa administrēšana u.c. Papildus jāņem vērā, ka no 2018.gada 1.janvāra solidaritātes nodoklis tiek sadalīts vairākās daļās – veselības aprūpes pakalpojumu finansēšanai, valsts pensiju finansēšanai (valsts pensiju speciālais budžets, fondēto pensiju shēmas un privāto pensiju fondu pensiju plāni), iedzīvotāju ienākuma nodoklim (rezumējošā kārtībā, nodrošinot iedzīvotāju ienākuma nodokļa likmes 31,4 procenti algota darba ienākumam piemērošanu taksācijas gadā).Likuma “Par valsts sociālo apdrošināšanu” 18.pantā ir definēta valsts sociālās apdrošināšanas obligāto iemaksu likme un valsts sociālās apdrošināšanas brīvprātīgo iemaksu likme. Atbilstoši likuma “Par valsts sociālo apdrošināšanu” 18.pantam un Ministru kabineta 2017.gada 19.decembra noteikumiem Nr.786 “Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem” 2018.gadā var piemērot 10 dažādas valsts sociālās apdrošināšanas obligāto iemaksu likmes, robežās no 25,50 procenti līdz 35,09 procenti. Pēc Valsts sociālas apdrošināšanas aģentūras datiem 2017.gadā solidaritātes nodokli maksāja 6 183 personas, no kurām 419 personas (apmēram 7 procenti) maksāja solidaritātes nodokli, piemērojot zemāku valsts sociālās apdrošināšanas obligāto iemaksu likmi, attiecīgi arī zemāku solidaritātes nodokļa likmi. 2017.gadā valsts sociālās apdrošināšanas obligāto iemaksu objekta maksimālais apmērs bija noteikts 52 400 *euro*, 2018.gadā – 55 000 *euro*. No 2019.gada 1.janvāra valsts sociālās apdrošināšanas obligāto iemaksu objekta maksimālo apmēru ir paredzēts palielināt līdz 62 800 *euro* (grozījumi likumā “Par valsts sociālo apdrošināšanu”, kas stājas spēkā 2019.gada 1.janvārī). Tā kā valsts sociālās apdrošināšanas obligāto iemaksu objekta maksimālais apmērs 2019.gadā būs palielināts, salīdzinot ar 2017.gadu, tad, atkārtoti izvērtējot datus par solidaritātes nodokļa maksātājiem 2017.gadā, solidaritātes nodokļa maksātāji, kuru ienākumi pārsniedza 62 800 *euro* bija 3 654 personas, no kurām 257 personas (apmēram 7 procenti) maksātu solidaritātes nodokli, piemērojot zemāku valsts sociālās apdrošināšanas obligāto iemaksu likmi, attiecīgi arī zemāku solidaritātes nodokļa likmi.Ieviešot Latvijas Republikas Satversmes tiesas spriedumos nolemto, ka attiecībā uz visiem solidaritātes nodokļa maksātājiem ir jānodrošina vienlīdzības princips un, ņemot vērā solidaritātes nodokļa ciešo sasaisti ar valsts sociālās apdrošināšanas obligātajām iemaksām, tika vērtēti trīs varianti solidaritātes nodokļa likmesnoteikšanai. Lai maksimāli samazināto administratīvo izmaksu pieaugumu solidaritātes nodokļa maksātājiem, visos trīs variantos tika noteikts, ka taksācijas gadā solidaritātes nodokļa maksātājs piemēro vienādu valsts sociālās apdrošināšanas obligāto iemaksu likmi gan valsts sociālās apdrošināšanas obligāto iemaksu objektam (2018.gadā – līdz 55 000 *euro),* gan solidaritātes nodokļa objektam (2018.gadā – pārsniegums pār 55 000 *euro*). Tā kā var piemērot 10 dažādas valsts sociālās apdrošināšanas obligāto iemaksu likmes, robežās no 25,50 procenti līdz 35,09 procenti, attiecīgi tika izvēlēti šādi trīs solidaritātes nodokļa likmju varianti:**1.variants** – solidaritātes nodokļa likme tiek noteikta vienāda ar zemāko valsts sociālās apdrošināšanas obligāto iemaksu likmi, t.i., 25,50 procenti. *Nosacījumi:** *solidaritātes nodoklis tiek novirzīts veselības aprūpes pakalpojumu finansēšanai (1 procentpunkts), valsts pensiju finansēšanai (valsts pensiju speciālais budžets) (14 procentpunkti) un iedzīvotāju ienākuma nodoklim (10,5 procentpunkti).*
* *pēctaksācijas gadā tiek veikta solidaritātes nodokļa atmaksa (starpība starp solidaritātes nodokļa likmi un piemēroto valsts sociālās apdrošināšanas obligāto iemaksu likmi taksācijas periodā).*

*Priekšrocības:** *solidaritātes nodokļa maksātājiem netiek palielinātas administratīvās izmaksas;*
* *solidaritātes nodokļa maksātājiem, kas ir darba devēji, nav jāveido uzkrājums algas fondā, jo nav jāveic solidaritātes nodokļa starpības piemaksa.*
* *nodrošināts Latvijas Republikas Satversmes tiesas spriedumos noteiktais vienlīdzības princips attiecībā uz visiem solidaritātes nodokļa maksātājiem.*

*Trūkumi:** *tiek veidota solidaritātes nodokļa atmaksas sistēma –palielinās administratīvas izmaksas Valsts sociālās apdrošināšanas aģentūrai;*
* *solidaritātes nodoklis netiek novirzīts fondēto pensiju shēmām un privāto fondu pensiju plāniem;*
* *solidaritātes nodokļa izmaiņas ietekmē 99,9 procentus solidaritātes nodokļa maksātāju, jo tikai divi solidaritātes nodokļa maksātāji šobrīd piemēro valsts sociālās apdrošināšanas obligāto iemaksu likmi 25,50 procenti;*
* *solidaritātes nodokļa atmaksa var radīt darba devējam neatbilstības produkcijas pašizmaksas aprēķinos, kā arī gada pārskata sagatavošanas procesā, jo konkrētās izmaksas (solidaritātes nodokļa**daļa, kas tiks atmaksāta pēctaksācijas gadā) palielinās izdevumu posteņus taksācijas periodā, taču pēctaksācijas gadā, saņemot solidaritātes nodokļa atmaksu, šo izmaksu posteņi pēc būtības ir neatbilstoši un nesniedz patiesu priekšstatu par reālajām izmaksām taksācijas periodā.*

**2.variants** – solidaritātes nodokļa likme tiek noteikta kā vienāda ar brīvi izvēlētu valsts sociālās apdrošināšanas obligāto iemaksu likme, robežās no 25,50 procenti līdz 35,09 procenti, t.i., 30,87 procenti. *Nosacījumi:** *solidaritātes nodoklis tiek novirzīts veselības aprūpes pakalpojumu finansēšanai (1 procentpunkts), valsts pensiju finansēšanai (valsts pensiju speciālais budžets) (13,59 procentpunkti), iedzīvotāju ienākuma nodoklim (10,5 procentpunkti) un valsts pensiju finansēšanai otrajam un trešajam līmenim (fondēto pensiju shēmas un privāto pensiju fondu pensiju plāni) (5,78 procentpunkti);*
* *pēctaksācijas gadā tiek veikta gan solidaritātes nodokļa atmaksa, gan solidaritātes nodokļa piemaksa (starpība starp solidaritātes nodokļa likmi un piemēroto valsts sociālās apdrošināšanas obligāto iemaksu likmi taksācijas periodā).*

*Priekšrocības:** *solidaritātes nodokļa maksātājiem netiek palielinātas administratīvās izmaksas taksācijas periodā;*
* *nodrošināts Latvijas Republikas Satversmes tiesas spriedumos noteiktais vienlīdzības princips attiecībā uz visiem solidaritātes nodokļa maksātājiem.*

*Trūkumi:** *tiek veidota gan solidaritātes nodokļa atmaksas sistēma, gan solidaritātes nodokļa piemaksas sistēma – ievērojami palielinās administratīvas izmaksas Valsts sociālās apdrošināšanas aģentūrai;*
* *solidaritātes nodoklis netiek novirzīts 2018.gadā noteiktajā apmērā fondēto pensiju shēmām un privāto fondu pensiju plāniem;*
* *solidaritātes nodokļa izmaiņas ietekmē apmēram 96 procentus solidaritātes nodokļa maksātājus;*
* *solidaritātes nodokļa maksātājiem, kas ir darba devēji, varētu būt jāveido uzkrājums algas fondā, ja nodarbina darbinieku, kam piemēro zemāku valsts sociālās apdrošināšanas obligāto iemaksu likmi nekā solidaritātes nodokļa likmi;*
* *solidaritātes nodokļa atmaksa var radīt darba devējam neatbilstības produkcijas pašizmaksas aprēķinos, kā arī gada pārskata sagatavošanas procesā, jo konkrētās izmaksas (solidaritātes nodokļa daļa, kas tiks atmaksāta pēctaksācijas gadā) palielinās izdevumu posteņus taksācijas periodā, taču**pēctaksācijas gadā, saņemot solidaritātes nodokļa atmaksu, šo izmaksu posteņi pēc būtības ir neatbilstoši un nesniedz patiesu priekšstatu par reālajām izmaksām taksācijas periodā.*

**3.variants** – solidaritātes nodokļa likme tiek noteikta vienāda ar augstāko valsts sociālās apdrošināšanas obligāto iemaksu likme, t.i., 35,09 procenti. *Nosacījumi:** *solidaritātes nodoklis tiek novirzīts veselības aprūpes pakalpojumu finansēšanai (1 procentpunkts), valsts pensiju finansēšanai (valsts pensiju speciālais budžets) (13,59 procentpunkti), iedzīvotāju ienākuma nodoklim (10,5 procentpunkti) un valsts pensiju finansēšanai otrajam un trešajam līmenim (fondēto pensiju shēmas (6 procentpunkti) un privāto pensiju fondu pensiju plāni (4 procentpunkti));*
* *pēctaksācijas gadā tiek veikta solidaritātes nodokļa piemaksa.*

*Priekšrocības** *ievērots Solidaritātes nodokļa likuma mērķis un nodrošināts Latvijas Republikas Satversmes tiesas spriedumos noteiktais vienlīdzības princips attiecībā uz visiem solidaritātes nodokļa maksātājiem;*
* *apmēram 93 procentiem solidaritātes nodokļa maksātāju tiks saglabāta esošā solidaritātes nodokļa maksāšanas kārtība un netiks radīts papildu administratīvais slogs;*
* *tiek saglabāta esošā solidaritātes nodokļa sadalīšana (visas sadaļas) un netiek samazināts novirzīto procentpunktu apmērs katrai sadaļai.*

*Trūkumi:** *tiek veidota solidaritātes nodokļa piemaksas sistēma –palielinās administratīvas izmaksas Valsts sociālās apdrošināšanas aģentūrai;*
* *solidaritātes nodokļa maksātājiem, kas ir darba devēji, varētu būt jāveido uzkrājums algas fondā, ja nodarbina darbinieku, kam piemēro zemāku valsts sociālās apdrošināšanas obligāto iemaksu likmi nekā solidaritātes nodokļa likmi.*

Šobrīd, galvenokārt, solidaritātes nodokli maksā, piemērojot augstāko valsts sociālās apdrošināšanas obligāto iemaksu likmi 35,09 procenti (apmēram 93 procenti solidaritātes nodokļa maksātāju), tādejādi jebkura solidaritātes nodokļa likmes samazināšana radītu lielāku papildu administratīvo slogu solidaritātes nodokļa maksātājiem un administrētājiem. Izvērtējot visu trīs variantu priekšrocības un trūkumus, var secināt, ka solidaritātes nodokļa likmes samazināšana (1.variants un 2.variants), nosakot solidaritātes nodokļa likmi, kas ir zemāka nekā 35,09 procenti (augstākā valsts sociālās apdrošināšanās obligāto iemaksu likmi), radītu izmaiņaspraktiski visiem solidaritātes nodokļa maksātājiem – būtu solidaritātes nodokļa atmaksa vai piemaksa pēctaksācijas gadā. Latvijas Republikas Satversmes tiesas savos spriedumos norādīja, ka nepieciešams nodrošināt vienlīdzīgu attieksmi pret visiem solidaritātes nodokļa maksātājiem, tajā pašā laikā netika norādīts, ka šo vienlīdzību varētu sasniegt tikai tad, ja samazinātu solidaritātes nodokļa likmi. Papildus jāņem vērā, ka Latvijas Republikas Satversmes tiesa vērtēja Solidaritātes nodokļa likuma redakciju, kas bija spēkā līdz 2017.gada 31.decembrim un paredzēja, ka visu solidaritātes nodokli ieskaita valsts pamatbudžetā. No 2018.gada 1.janvāra solidaritātes nodoklis tiek sadalīts vairākās daļās un jebkura solidaritātes nodokļa likmes samazināšana nozīmētu, ka tiek izslēgta kāda no sadaļām (var būt vairākas sadaļas) un samazināts ieskaitāmais procentpunktu apmērs kādai no sadaļāmŅemot vērā iepriekš veikto izvērtējumu un, lai nodrošinātu Solidaritātes nodokļa likuma mērķi (mērķis ir mazināt nodokļu regresivitāti darba ņēmējiem un pašnodarbinātajiem ar augstāku ienākuma līmeni, vienlaikus nodrošinot valsts pamatbudžeta un pašvaldību budžetu ieņēmumus iedzīvotāju pieaugošo sociālās aizsardzības un nevienlīdzības mazināšanas vajadzību finansēšanai, tai skaitā veselības aprūpes pakalpojumu finansēšanai, kā arī nodrošinot valsts pensiju speciālā budžeta ieņēmumus un atbilstošus uzkrājumus sociāli apdrošināto personu fondētajā pensijas kapitālā vai privātajā pensiju fondā) un neradītu lielāku papildu administratīvo slogu solidaritātes nodokļa maksātājiem jaunā solidaritātes nodokļa likme būtu jānosaka vienāda ar augstāko valsts sociālās apdrošināšanas obligāto iemaksu likmi. Izpildot Latvijas Republikas Satversmes tiesas abos spriedumos nolemto un ņemot vērā solidaritātes nodokļa sasaisti ar valsts sociālās apdrošināšanas obligātajām iemaksām, Likumprojekts paredz, ka:* solidaritātes nodokļa likme tiek noteikta kā augstākā valsts sociālās apdrošināšanas obligāto iemaksu likme (Grozījumi Solidaritātes nodokļa likuma 6.pantā);
* solidaritātes nodokļa objektam taksācijas periodā piemēro tādu pašu valsts sociālās apdrošināšanas obligāto iemaksu likmi, kādu piemēro valsts sociālās apdrošināšanas obligāto iemaksu objektam (Solidaritātes nodokļa likuma 6.1pants);
* par solidaritātes nodokļa objektu, kuram taksācijas periodā piemērota zemāka valsts sociālās apdrošināšanas obligāto iemaksu likme nekā solidaritātes nodokļa likme (augstākā valsts sociālās apdrošināšanas obligāto iemaksu likme), nodokļa maksātājs līdz pēctaksācijas gada 1.septembrim rezumējošā kārtībā veic aprēķinātās solidaritātes nodokļa starpības piemaksu (starpību starp rezumējošā kārtībā aprēķināto solidaritātes nodokli, kas aprēķināts, piemērojot solidaritātes nodokļa likmi, un taksācijas periodā aprēķināto solidaritātes nodokli, kas aprēķināts, piemērojot zemāku valsts sociālās apdrošināšanas obligāto iemaksu likmi) (Solidaritātes nodokļa likuma 6.1pants);
* aprēķinātā solidaritātes nodokļa starpības piemaksa (Solidaritātes nodokļa likuma 6.1pants) būs jāveic visiem tiem solidaritātes nodokļa maksātājiem (atbilstoši Solidaritātes nodokļa likuma 5.pantam), kuriem solidaritātes nodoklis taksācijas periodā aprēķināts, piemērojot zemāku valsts sociālās apdrošināšanas iemaksu likmi. Solidaritātes nodokļa starpības piemaksu veiks tā, lai kopumā solidaritātes nodokļa likme būtu 35,09 procenti, nodrošinot aprēķināto solidaritātes nodokļa piemaksu tā, ka kopējā solidaritātes nodokļa summa sadalās starp darba devēju un darba ņēmēju – 11 procenti maksā darba ņēmējs un 24,09 procenti maksā darba devējs, ja likums “Par valsts sociālo apdrošināšanu” paredz, ka valsts sociālās apdrošināšanas obligātās iemaksas veic gan darba devējs, gan darba ņēmējs. Savukārt, ja solidaritātes nodokli ir jāmaksā tikai vienai personai, piemēram darba devējam vai pašnodarbinātajam, aprēķināto solidaritātes nodokļa starpības piemaksu veic tikai viens no minētajiem – tas, kuram saskaņā ar likumu “Par valsts sociālo apdrošināšanu” ir jāmaksā valsts sociālās apdrošināšanas obligātās iemaksas. Tātad pastāv arī situācijas, kad valsts sociālās apdrošināšanas obligātās iemaksas maksā tikai viens maksātājs, piemēram, pašnodarbinātais, vai darba devējs par kapitālsabiedrības valdes locekli[[1]](#footnote-1). Ja persona gada laikā būs guvusi ienākumus, kuriem piemērotas dažādas valsts sociālās apdrošināšanas obligāto iemaksu likmes, piemēram, 35,09 procenti un 30,87 procenti, aprēķinātā solidaritātes nodokļa starpības piemaksa būs jāveic tām personām, kuras ir maksājušas solidaritātes nodokli, piemērojot zemāku valsts sociālās apdrošināšanas obligāto iemaksu likmi nekā solidaritātes nodokļa likmi 35,09 procenti. Tādejādi aprēķinātā solidaritātes nodokļa starpības piemaksa būs jāmaksā, piemērojot procentu starpību, kāda ir jāpiemaksā līdz solidaritātes nodokļa likmei 35,09 procentu apmērā:
	+ vienam maksātājam, ja valsts sociālās apdrošināšanas obligātās iemaksas maksā tikai viens maksātājs;

*Piemērs**Pašnodarbinātajam, kas ir kļuvis par solidaritātes nodokļa maksātāju, valsts sociālās apdrošināšanas obligāto iemaksu likme ir 32,15 procenti un to maksā pats pašnodarbinātais. Aprēķinātajai solidaritātes nodokļa starpības piemaksai tiks piemērota starpība līdz solidaritātes nodokļa likmei (35,09 procenti) – 2,94 procenti – un šo aprēķināto solidaritātes nodokļa starpības piemaksu maksās pats pašnodarbinātais** + sadalot starp darba ņēmēju un darba devēju, ja valsts sociālās apdrošināšanas obligātās iemaksas maksā dalīti starp darba ņēmēju un darba devēju.

*Piemērs**Pensionāram, kas gūstot ienākumu ir kļuvis par solidaritātes nodokļa maksātāju, valsts sociālās apdrošināšanas obligāto iemaksu likme ir 30,87 procenti un to maksā dalīti – darba ņēmējs maksā 9,56 procentus un darba devējs maksā 21,31 procentus. Aprēķinātajai solidaritātes nodokļa starpības piemaksai tiks piemērota starpība līdz solidaritātes nodokļa likmei (35,09 procenti) – 4,22 procenti – un šo aprēķināto solidaritātes nodokļa starpības piemaksu maksās dalīti – darba ņēmējs 1,44 procentus un darba devējs 2,78 procentus** solidaritātes nodoklim tiek noteikta jauna sadalīšanas secība, prioritāti piešķirot ar solidaritāti saistītām sadaļām, un šī sadalīšanas secība ir:
	+ 1 procentpunkta apmērā veselības aprūpes pakalpojumu finansēšanai;
	+ 13,59 procentpunktu apmērā valsts pensiju speciālajā budžetā;
	+ 10,5 procentpunktu apmērā iedzīvotāju ienākuma nodokļa kontā Valsts kasē;
	+ 6 procentpunktu apmērā atbilstoši Valsts fondēto pensiju likumā noteiktajam fondēto pensiju shēmas dalībnieka kontā;
	+ četru procentpunktu apmērā nodokļu maksātāja izraudzītajā privātā pensiju fonda pensiju plānā vai 10 procentpunktu apmērā, ja nodokļa maksātājs nav fondēto pensiju shēmas dalībnieks (Solidaritātes nodokļa likuma 8.1pants);
* solidaritātes nodoklim tiek noteikta jauna ieskaitīšanas kārtība, ņemot vērā solidaritātes nodokļa sadalīšanu (Grozījumi Solidaritātes nodokļa likuma 9.pantā);
* solidaritātes nodoklim, kurš tiek samaksāts taksācijas periodā, piemērojot zemāku valsts sociālās apdrošināšanas obligāto iemaksu likmi nekā solidaritātes nodokļa likme, un aprēķinātajai solidaritātes nodokļa starpības piemaksai tiek noteikta ieskaitīšanas kārtība, ņemot vērā solidaritātes nodokļa sadalīšanu (Grozījumi Solidaritātes nodokļa likuma 9.pantā);
* aprēķinātā solidaritātes nodokļa piemaksa tiks ieskaitīta fondēto pensiju shēmas dalībnieka kontā vai nodokļu maksātāja izraudzītajā privātā pensiju fonda pensiju plānā (Grozījumi Solidaritātes nodokļa likuma 9.pantā);
* Valsts sociālās apdrošināšanas aģentūra aprēķinās solidaritātes nodokļa starpības piemaksas apmēru (Grozījumi Solidaritātes nodokļa likuma 7.pantā un 11.pantā);
* faktiski samaksātais solidaritātes nodoklis par periodu no 2018.gada 1.janvāra līdz 2018.gada 31.decembrim tiek ieskaitīts atbilstoši Solidaritātes nodokļa likuma 8. un 9.panta redakcijai, kas bija spēkā no 2018.gada 1.janvāra līdz 2018.gada 31.decembrim (Solidaritātes nodokļa likuma Pārejas noteikumu 4.punkts).

Būtiskākās izmaiņas Likumprojekta ieviešanas rezultātā būs tiem solidaritātes nodokļa maksātājiem, kuru solidaritātes nodokļa objektam taksācijas periodā piemēro zemāku valsts sociālās apdrošināšanas obligāto iemaksu likmi nekā solidaritātes nodokļa likmi. Šiem solidaritātes nodokļa maksātājiem (darba devēji, darba ņēmēji, iekšzemes darba ņēmēji pie darba devēja – ārvalstnieka, ārvalstu darba ņēmēji pie darba devēja – ārvalstnieka – un pašnodarbinātie) līdz pēctaksācijas gada 1.septembrim būs jāsamaksā aprēķinātā solidaritātes nodokļa starpības piemaksa. Šo solidaritātes nodokļa piemaksu ieskaitīs fondēto pensiju shēmas dalībnieka kontā vai nodokļu maksātāja izraudzītajā privātā pensiju fonda pensiju plānā.Darba devējam jāņem vērā, ka tas nevar konkrēti zināt, kurš no darba ņēmējiem ir solidaritātes nodokļa maksātājs, jo darba ņēmējam tiek summēti kopā visi taksācijas periodā gūtie ienākumi. Šos ienākumus darba ņēmējs var gūt strādājot vairākās darba vietās un nav obligāti jānostrādā katrā darba vietā visu taksācijas periodu (tas var būt līgumdarbs un laika posms var būt daži mēneši taksācijas periodā). Tādejādi darba devējam, kas nodarbina darba ņēmēju, kura gūtajam ienākumam taksācijas periodā piemēro zemāku valsts sociālās apdrošināšanas obligāto iemaksu likmi, varētu būt pēctaksācijas gadā jāveic aprēķinātā solidaritātes nodokļa piemaksa, ja šis darba ņēmējs ir solidaritātes nodokļa maksātājs. Līdzi ar to darba devējam, iespējams, ir jāveido uzkrājums algu fondā, ja viņš nodarbina darba ņēmēju, kura gūtajam ienākumam taksācijas periodā piemēro zemāku valsts sociālās apdrošināšanas obligāto iemaksu likmi.Ja solidaritātes nodokļa maksātājs, kura gūtajam ienākumam taksācijas periodā piemēro zemāku valsts sociālās apdrošināšanas obligāto iemaksu likmi, ir darba ņēmējs pie vairākiem darba devējiem, viņa kopējie gada ienākuma veidojas, summējot kopā atsevišķi saņemtos ienākumos pie katra no darba devējiem. Tā kā solidaritātes nodokļa objekts ir solidaritātes nodokļa maksātāja kopējo gada ienākumu daļa, kas pārsniedz attiecīgajām kalendārajam gadam noteikto valsts sociālās apdrošināšanas obligāto iemaksu objekta maksimālo apmēru, tad aprēķinātā solidaritātes nodokļa piemaksa būs proporcionāli jāpiemaksā visiem darba devējiem, pie kuriem taksācijas periodā konkrētais solidaritātes nodokļa maksātājs ir bijis darba ņēmējs. Šajā situācijā var būt iespējams, ka aprēķinātā solidaritātes nodokļa piemaksa par konkrēto solidaritātes nodokļa maksātāju būs jāmaksā arī tādam darba devējam, pie kura konkrētais solidaritātes nodokļa maksātājs vairs nav darba ņēmējs, bet taksācijas periodā ir bijis darba ņēmējs pie šī darba devēja. Problēma var rasties arī tad, ja darba devējs ir likvidēts, bet taksācijas periodā konkrētais solidaritātes nodokļa maksātājs bija darba ņēmējs pie šī, nu jau likvidētā, darba devēja.Minēto problēmu risinājumi tiks vērtēti, izstrādājot Ministru kabineta noteikumus. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Solidaritātes nodokļa maksātāji (darba devēji, darba ņēmēji, iekšzemes darba ņēmēji pie darba devēja – ārvalstnieka, ārvalstu darba ņēmēji pie darba devēja – ārvalstnieka – un pašnodarbinātie), kuru solidaritātes nodokļa objektam taksācijas periodā piemēro zemāku valsts sociālās apdrošināšanas obligāto iemaksu likmi nekā solidaritātes nodokļa likmi.Valsts sociālās apdrošināšanas aģentūra un Valsts ieņēmumu dienests  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neparedz mainīt administratīvo izmaksu slogu tiem solidaritātes nodokļa maksātājiem, kuru ienākumam taksācijas periodā tiek piemērota solidaritātes nodokļa likme (vienāda ar valsts sociālās apdrošināšanas obligāto iemaksu likmi).Solidaritātes nodokļa slogs palielināsies apmēram 7 procentiem solidaritātes nodokļa maksātāju (taksācijas gada ienākums 2019.gada 1.janvārī pārsniedz 62 800 *euro*), kuru ienākumam taksācijas periodā piemēro zemāku valsts sociālās apdrošināšanas obligāto iemaksu likmi. Šiem nodokļu maksātājiem būs jāveic solidaritātes nodokļa piemaksa līdz pēctaksācijas gada 1.septembrim.Saistībā ar solidaritātes nodokļa administrēšanu Valsts sociālās apdrošināšanas aģentūrai tiks noteikta papildu funkcija – aprēķināt solidaritātes nodokļa piemaksu – un Valsts ieņēmumu dienestam tiks noteikta papildu funkcija – veikt solidaritātes nodokļa piemaksas administrēšanu. |
| 3. | Administratīvo izmaksu monetārs novērtējums | Administratīvās izmaksas būs solidaritātes nodokļa maksātājiem, kuri veiks solidaritātes nodokļa piemaksu. Administratīvo izmaksu novērtējums fiziskajām personām nepārsniedz 200 *euro* un juridiskajām personām nepārsniedz 2000 *euro*. |
| 4. | Atbilstības izmaksu monetārs novērtējums | Likumprojektā iekļautais normatīvais regulējums nerada atbilstības izmaksas fiziskajām un juridiskajām personām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | Izmaiņas kārtējā gadā, salīdzi-not ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | Izmaiņas, salīdzi-not ar plānoto 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 777 128 060 | 0 | 2 935 131 721 | +736 000 | 3 101 379 905 | +1 002 000 | +1 053 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 2 777 128 060 | 0 | 2 935 131 721 | +736 000 | 3 101 379 905 | +1 002 000 | +1 053 000 |
| tai skaitā: ieņēmumi no sociālās apdrošināšanas iemaksām | 2 527 471 020 |  | 2 671 735 180 | +736 000 | 2 836 932 126 | +1 002 000 | +1 053 000 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 651 241 766 | 0 | 2 855 223 474 | +160 001 | 3 032 767 218 | +149 760 | +26 640 |
| 2.1. valsts pamatbudžets | 0 | 0 | 0 | +30 401 | 0 | 0 | 0 |
| 2.2. valsts speciālais budžets | 2 651 241 766 | 0 | 2 855 223 474 | +129 600 | 3 032 767 218 | +149 760 | +26 640 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  125 886 294 | 0 | 79 908 247 | +575 999 | 68 612 687 | +852 240 | +1 026 360 |
| 3.1. valsts pamatbudžets | 0 | 0 | 0 | -30 401 | 0 | 0 | 0 |
| 3.2. speciālais budžets |  125 886 294 | 0 | 79 908 247 | +606 400 | 68 612 687 | +852 240 | +1 026 360 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | + 30 401 | X | 0 | X |
| 5. Precizēta finansiālā ietekme | X | 0 | X | + 606 400 | X | +852 240 | +1 026 360 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | + 606 400 | +852 240 | +1 026 360 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts nosaka, ka visiem nodokļu maksātājiem solidaritātes nodokļa likme no 2019. gada 1. janvāra ir 35,09% (augstākā valsts sociālās apdrošināšanas obligāto iemaksu likme). Paredzot, ka nodokļu maksātājiem līdz pēctaksācijas gada 1.septembrim rezumējošā kārtībā jāveic aprēķinātās solidaritātes nodokļa starpības piemaksa (starpība starp rezumējošā kārtībā aprēķināto solidaritātes nodokli, kas aprēķināts, piemērojot solidaritātes nodokļa likmi, un taksācijas periodā aprēķināto solidaritātes nodokli, kas aprēķināts, piemērojot zemāku valsts sociālās apdrošināšanas obligāto iemaksu likmi), kopējie solidaritātes nodokļa ieņēmumi 2019. gadā palielinātos par 0,3 milj. *euro*, 2020. gadā par 1,1 milj. *euro* un 2021. gadā par 1,1 milj. *euro*.

|  |  |  |  |
| --- | --- | --- | --- |
| **Ieņēmumi, milj. *euro*** | 2019 | 2020 | 2021 |
| *Valsts sociālās apdrošināšanas speciālajā budžetā* | 0,74 | 1,00 | 1,05 |
| **Kopbudžeta ieņēmumi** | **0,74** | **1,00** | **1,05** |
| *3. pensiju līmenis virs 62 800 euro* | -0,45 | 0,09 | 0,10 |
| **Ieņēmumi kopā** | **0,29** | **1,09** | **1,15** |

Aprēķinot fiskālo ietekmi, tika izmantota 2017. gada informācija no darba devēju ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli, prognozētais darba samaksas fonda pieaugums 2018.-2021. gadam un Solidaritātes nodokļa likumā noteiktā nodokļa maksāšanas un ieskaitīšanas kārtība. Pēc Valsts sociālās apdrošināšanas aģentūras sniegtās informācijas par 2017. gadu, likumdošanas izmaiņas būtu attiecināmas uz aptuveni 260 personām.Līdz šim tika noteikts, ka, sadalot solidaritātes nodokli pa komponentēm, atlikusī daļa tiek ieskaitīta valsts pensiju speciālajā budžetā, savukārt likumprojekts nosaka, ka ar 2019. gada 1. janvāri, sadalot solidaritātes nodokli pa komponentēm, konstants apmērs jeb 13,59% tiks ieskaitīti valsts pensiju speciālajā budžetā, veidojot pozitīvu ietekmi minētajā budžetā. Savukārt aprēķinātā solidaritātes nodokļa starpības piemaksa tiks novirzīta uz privāto pensiju fonda pensiju plānu, līdz ar to 2019. gadā veidojas negatīva fiskālā ietekme (ņemot vērā jauno solidaritātes nodokļa ieskaitīšanas kārtību), bet turpmākajos tā būs gados pozitīva, jo līdz pēctaksācijas gada 1. septembrim tiks veiktas piemaksas par taksācijas gadu.Fiskālā ietekme no grozījumiem Solidaritātes nodokļa likumā uz iedzīvotāju ienākuma nodokļa ieņēmumiem, 2. pensiju līmeni un ieņēmumiem veselības aprūpes pakalpojumu finansēšanai ir neitrāla, jo sadales secība un apmērs šīm pozīcijām nav mainīts. Lai ieviestu nepieciešamās izmaiņas Valsts sociālās apdrošināšanas aģentūras informācijas sistēmās Labklājības ministrijas speciālajā budžetā būs nepieciešams finansējums:* 2019.gadā – 129 600 *euro* apmērā (izmaksas izmaiņu veikšanai informācijas sistēmās);
* 2020.gadā – 149 760 *euro* apmērā (izmaksas izmaiņu veikšanai informācijas sistēmās 136 800 *euro* apmērā un izmaksas informācijas sistēmu uzturēšanai 12 960 *euro* apmērā);
* 2021.gadā un turpmākajos gados – 26 640 *euro* (izmaksas informācijas sistēmu uzturēšanai).

Kopējais finansējums izmaiņu veikšanai informācijas sistēmās 2019.-2020.gadā ir plānots 266 400 *euro* apmērā*.* Izmaksas informācijas sistēmu uzturēšanai 2020.gadā ir plānotas 12 960 *euro* apmērā un 2021.gadā un turpmākajos gados – 26 640 *euro* apmērā. Detalizēts izmaksu apraksts izmaiņu veikšanai informācijas sistēmās iekļauts tabulā:

|  |  |
| --- | --- |
| 1. Aprēķina izmaiņas:* nodalīt iepriekšējos aprēķinus un 2019. gada aprēķinu
* 2019. gada aprēķinā mainīt prioritātes
* mainīt valsts fondēto pensiju shēmā un privātos pensiju fondu ieguldījuma kārtību
* piemaksājamās summas ikmēneša solidaritātes nodokļa aprēķinā.
 | 210 c/d X 360 Eur = 75600 Eur |
| 2. Datņu Valsts ieņēmumu dienestam sagatavošana un nodošana par darba devējiem un personām, kam būs jāpiemaksā, lai brīdinātu Elektroniskajā deklarēšanas sistēmā (EDS) | 60 c/d X 360 Eur = 21600 Eur |
| 3. Darba devēju piemaksājamās daļas aprēķins par taksācijas gadu un nodošana Valsts ieņēmumu dienestam | 80 c/d X 360 Eur = 28800 Eur |
| 4. Personu piemaksājamās daļas aprēķins par taksācijas gadu, paziņojumu sagatavošana un nosūtīšana | 110 c/d X 360 Eur = 39600 Eur |
| 5. Valsts sociālās apdrošināšanas obligāto iemaksu objektu un valsts sociālās apdrošināšanas obligāto iemaksu koriģēšana atbilstoši piemaksātajai summai un solidaritātes nodoklim. | 80 c/d X 360 Eur = 28800 Eur |
| 6. Maksājumu par piemaksu saņemšana no Valsts ieņēmumu dienesta, piemaksāto summu novirzīšana valsts fondēto pensiju shēmā un pensiju trešajam līmenim. | 110 c/d X 360 Eur= 39600 Eur |
| 7. Finanšu atskaišu izmaiņas | 90 c/d X 360 Eur = 32400 Eur |

Izdevumu palielinājums 2019.-2021.gadā valsts sociālās apdrošināšanas speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” tiks nodrošināts no sociālās apdrošināšanas pakalpojumu budžetiem atbilstoši to īpatsvariem gada sociālās apdrošināšanas pakalpojumu finansējumā.Nepieciešamo izmaiņu iestrādei Valsts ieņēmumu dienesta informācijas sistēmās 2019.gadā nepieciešams finansējums Finanšu ministrijas pamatbudžeta programmā 33.00.00 “Valsts ieņēmumu un muitas politikas nodrošināšana” 30 401 *euro* apmērā, izmaiņu ieviešanai Nodokļu informācijas sistēmā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | 2019.gadā nepieciešamo izmaiņu iestrādei Valsts ieņēmumu dienesta informācijas sistēmās nepieciešamais finansējums 30 401 *euro* apmērā tiks nodrošināts Finanšu ministrijas pamatbudžeta programmas 33.00.00 “Valsts ieņēmumu un muitas politikas nodrošināšana” ietvaros. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Likumprojekta 2.pantā (Solidaritātes nodokļa likuma 6.1panta trešajā daļā) noteiktais paredz Ministru kabinetam izdot noteikumus (Solidaritātes nodokļa starpības piemaksas rezumējošā kārtībā aprēķināšanas metodika un samaksas kārtība), kas noteiks solidaritātes nodokļa piemaksas aprēķināšanas metodiku, kā arī kādi būs Valsts sociālās apdrošināšanas aģentūras pienākumi un Valsts ieņēmumu dienesta pienākumi, un kāda būs aprēķinātās solidaritātes nodokļa samaksas detalizēta kārtība. Ministru kabineta noteikumi tiks izstrādāti līdz 2019.gada 1.jūnijam un to spēkā stāšanas termiņš ir 2019.gada 1.augusts.2. Likumprojekta 5.pantā (Solidaritātes nodokļa likuma 9.panta astotā daļa) noteiktais paredz Ministru kabinetam izdot noteikumus (Aprēķinātās solidaritātes nodokļa starpības piemaksas ieskaitīšanas kārtība), paredzot noteikt solidaritātes nodokļa piemaksas ieskaitīšanas detalizētu kārtību, ņemot vērā, ka taksācijas periodā gūtajam ienākumam var piemērot 10 dažādas valsts sociālās apdrošināšanas obligāto iemaksu likmes. Ministru kabineta noteikumi tiks izstrādāti līdz 2019.gada 1.jūnijam un to spēkā stāšanas termiņš ir 2019.gada 1.augusts.Abi iepriekš minētie Ministru kabineta noteikumi var tikt apvienoti un to spēkā stāšanās termiņš ir 2019.gada 1.augusts, lai nodrošinātu nodokļu maksātājam pilnīgu informāciju par solidaritātes nodokļa piemaksu jau taksācijas periodā, jo pirmā solidaritātes nodokļa piemaksa būtu jāveic līdz 2020.gada 1.septembrim par taksācijas periodu “2019.gads”, kā arī Valsts sociālās apdrošināšanas aģentūra varēs veikt nepieciešamās izmaiņas savās informācijas sistēmās.3. Saistībā ar Likumprojektā noteikto būs jāveic grozījumi Ministru kabineta 2000.gada 2.maija noteikumos Nr.164 “Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas un aprēķinātais un pārskaitītais solidaritātes nodoklis” – nepieciešams precizēt solidaritātes nodokļa uzskaitīšanu, aprēķināšanu un pārskaitīšanu. Grozījumi šajos Ministru kabineta noteikumos tiks izstrādāti līdz 2019.gada 1.jūnijam un to spēkā stāšanas termiņš ir 2019.gada 1.augusts. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Budžeta un nodokļu politikas trīspusējās sadarbības apakšpadomei tika prezentēti trīs iespējamie Solidaritātes nodokļa likuma grozījumu varianti. |
| 2. | Sabiedrības līdzdalība projekta izstrādē | Latvijas Darba devēju konfederācijai, Latvijas Tirdzniecības un rūpniecības kamerai un Latvijas Brīvo arodbiedrību savienībai tika lūgts sniegt viedokli pēc prezentācijas Budžeta un nodokļu politikas trīspusējās sadarbības apakšpadomei. |
| 3. | Sabiedrības līdzdalības rezultāti | Latvijas Darba devēju konfederācija un Latvijas Tirdzniecības un rūpniecības kamera sniedza viedokli, ka neviens no piedāvājamiem Solidaritātes nodokļa likuma grozījumu variantiem nav atbalstāms un izteica lūgumu no 2019.gada 1.janvāra pilnībā atcelt solidaritātes nodokli.Finanšu nozares asociācija sniedza viedokli, ka atbalsta piedāvāto Solidaritātes nodokļa likuma grozījumu variantu, kur solidaritātes nodokļa likme ir vienāda ar zemāko valsts sociālās apdrošināšanas obligāto iemaksu likmi, t.i. 25,50 procenti, un solidaritātes nodoklis tiek novirzīts veselības aprūpes pakalpojumu finansēšanai, valsts pensiju speciālajā budžetā un iedzīvotāju ienākuma nodoklim. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās apdrošināšanas aģentūraValsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams izveidot.Valsts sociālās apdrošināšanas aģentūrai būs papildu funkcija aprēķināt solidaritātes nodokļa piemaksu.Valsts ieņēmumu dienestam būs papildu funkcija – veikt solidaritātes nodokļa piemaksas administrēšanu.Nav plānota esošo institūciju likvidācija vai reorganizācija.Likumprojekts tiks realizēts esošo cilvēkresursu ietvaros. |
| 3. | Cita informācija | Nav |

Finanšu ministre D. Reizniece-Ozola

Leite, 67095496

Liga.Leite@fm.gov.lv

1. Likuma “Par valsts sociālo apdrošināšanu” 1.panta otrā punkta m)apakšpunkts [↑](#footnote-ref-1)